ILISOMO ILYA 4
Yesu Kilisito Ye Nani?
1. Yesu ahumite kwiya?
Pangi na munu yeavesaga, Yesu ikalige kuchanya, e kigave icha umuhe pesialegalwa mung’i. (Yohane 8:23) E kigave icha kutala icha Nguluvi, neke nave atange ukugava ifinu ifingi mbefili. Itambulwa “umwana yeiyena” va Nguluvi pakuva umwene swe yeagafilwe na Yihova moja kwa moja. (Yohane 1:14) Kangi itambulwa “lukani” pakuva ali munya kulonga va Nguluvi.—Wimbe Misali 8:22, 23, 30; Avakolosai 1:15, 16.
2. Kumbi ndawuli Yesu asile mung’i?
Nguluvi amutumite Umwana vakwe mung’i kwa kuhamya uwumi wakwe uluhuma kuchanya neke awuvike mulileme ilya uwegasi ilya umwigani Umuyahudi yeitambulwa Maliya, kwe kutigila Yesu ali mugaya udade uva mung’i. (Luka 1:30-35) Yesu asile mung’i sambi (1) atwigise inachene iya Nguluvi, (2) atuvikile kiganiso wetugitage ukupiga seiwenda Nguluvi ndatuve tuli mung’ani inalamu, na (3) atawule uwumi wakwe uwukwilanifu wuve ifidiya.—Wimbe Matayo 20:28.
3. Kumbi ndawuli yisakiwa ifidiya?
Ifidiya che kinu chekitawulwa kive mahombo aga kumukombola umunu yeisakiwa afwe. (Luwuko 21:29, 30) Si lye lihosa ilya Nguluvi ulwa avanu vagogolage nambi kufwa nda. Tukulukagula ndawuli? Nguluvi ali amulongye umunu uva kutala Adamu, pakuta ene apige ikitambulwa na Ibibuliya “inzanganifu” afwa. Ene Adamu alatane ukupiga inzanangifu singe afwi. (Umuvango 2:16, 17; 5:5) Ibibuliya yitige ifwa yingye mung’i ukukola kwa Adamu. Ino Adamu atulekelise mbetuli inzanangifu na ulupumo ulwa inzanangifu, ifwa. Yisakiwa tupate ifidiya sambi tukombolwe uluhuma mu inzanangifu ye twapasile uluhuma kwa Adamu.—Wimbe Avaloma 5:12; 6:23.
Ye nani yealahwana ukuhomba ifidiya iya kutukombola uluhuma mu ifwa? Petwifwa twayihombela ulupumo ulwa inzanganifu isetu. Umunu ye simukwilanifu siahwaniti ukuhombela inzanangifu isa avangi.—Wimbe Isabuli 49:7-9.
Kumbi ndawuli Yesu afwe?
Pangi na hwehwe, Yesu ali mukwilanifu, ino si afwi kwa inzanangifu isakwe pakuva umwene sialalapiga inzanangifu yeyivesaga. Umwene afwe wimila inzanangifu isa avangi. Nguluvi amutumite Umwana vakwe afwe wimila inzanangifu isetu sambi alagile lwe akuvenda hilo avanu. Yesu nave atulagye uwende pakuva na ichoga ku dade na kutawula uwumi wakwe kwimila inzanangifu isetu.—Wimbe Yohane 3:16; Avaloma 5:18, 19.
5. Yesu ipiga kiki lino?
Pe aali mung’i, Yesu aponise avatamwa, asilibwe vevafwe, neke avatange na vevatesekige. Alagilige weagita ukuvapigila avanu avina ichoga imisika igikusa. (Matayo 15:30, 31; Yohane 5:28) Yesu peafwe, Nguluvi amusilibwe ave kigave icha umuhe. (1 Petulo 3:18) Neke, asindile kuliwoko ilya kundyo ilya Nguluvi mbaka apelwe uludali ulwa Wutwa mung’i mbeyili. (Avaebulaniya 10:12, 13) Lino Yesu isagila pa kuva ave Mutwa kuchanya, na avanyigendo vakwe vidalika ulukani ulunofu ulo mung’i mbeyili.—Wimbe Danyeli 7:13, 14; Matayo 24:14.
Ifilo ifili pipi Yesu atumila uludali ulwa Wutwa ukudusa ineseko mbesili, na vevakwambusa. Mbevali veva kumufuuwa vakela ukuva na uwumi mu ing’i ipaladiso.—Wimbe Isabuli 37:9-11.
bem_Latn lin_Latn cjk_Latn bem_Latn tso_Latn bem_Latn knc_Latn bem_Latn bem_Latn bem_Latn bem_Latn lug_Latn bem_Latn bem_Latn